Tuo niin vähän, kuin vianmäärityksen kannalta on tarpeen. Pääsääntöisesti emme tarvitse esimerkiksi laturia/virtajohtoa, hiirtä, näppäimistöä, suojakuoria tai -laukkuja, Apple Watchin rannekkeita tai muitakaan tarvikkeita, mikäli vika ei liity suoraan niihin.
Kuitenkin mikäli esimerkiksi kannettavan koneen tai iPhonen akku ei lataudu, liitä tällöin mukaan myös laitteessa käyttämäsi laturi. Jos iMac ei löydä langatonta hiirtä/näppäimistöä, ota ne koneen lisäksi mukaan jne.
Jos tuot huoltoon Apple Watchia, ota mukaasi iPhone, johon kello on liitetty pariksi, mutta älä tyhjennä kelloa, sillä pyrimme suorittamaan nopean vianmäärityksen jo kelloa huoltoon jättäessä. Kellon pariliitoksen ja aktivointilukituksen poistamista varten sinun tulee myös tietää kellon kanssa käytetyn Apple ID:n salasana.